钦定古今图书集成/明伦汇编/氏族典/第442卷 > 《廖用贤尚友录》 > 仰瞻
## 钦定古今图书集成/明伦汇编/氏族典/第442卷 > 《廖用贤尚友录》 > 仰瞻

按《明外史虞谦传》：“仰瞻，长洲人。永乐中，由虎贲卫经
历迁大理寺丞。正统间，王振用事，百官多奔走其门，
惟瞻与大理卿薛瑄不往。会与瑄辨杀夫冤狱，益与
振忤，遂谪戍大同。景泰初，召为右寺丞，执法愈坚，在
位者多不合。移疾归，加大理少卿。”